মোদি-নীতীশ দুই ভাই মিলে বিহারের উন্নতি করবে, ভোটমুখী বার্তা প্রধানমন্ত্রীর

ওয়েবডেস্ক– বিহারে বিধানসভা নির্বাচন (Bihar Assemble Election) আর মাত্র কয়েকটা দিনের অপেক্ষা। এখনও পর্যন্ত পাওয়া খবর অনুযায়ী আগামী ৬ অক্টোবরের পরেই বিহারে ভোটের নির্ঘন্ট ঘোষণা করতে পারে নির্বাচন কমিশন। নভেম্বরের ৫ থেকে ১৫ নভেম্বরের মধ্য ভোট হওয়ার কথা।

বিহারের ভোটের মুখে মহিলাদের মন জয় করতে প্রধানমন্ত্রী নরেন্দ্র মোদির (Narendra Modi) হাত দিয়ে সূচনা হল খয়রাতি প্রকল্পের (Khairati Project)। দিল্লি থেকে এই প্রকল্পের সূচনা করলেন মোদি। বিহারের মুখ্যমন্ত্রী মহিলা রোজগার যোজনা প্রকল্পের সূচনা হল। এই প্রকল্পে বিহারের ৭৫ লক্ষ মহিলাকে একলপ্তে ব্যবসা-বাণিজ্য ও চাষবাস করার জন্য ১০ হাজার টাকা করে দেওয়া হবে। প্রধানমন্ত্রী এই প্রকল্প চালু করতে গিয়ে বলেন, মোদি ও নীতীশ দুই ভাই মিলে বিহারের মহিলাদের জীবনযাত্রার মান উন্নয়ন করবে।

এই প্রকল্পে কোনও মহিলা ব্যবসা- বাণিজ্য করার উদ্যোগ নিলে এই প্রকল্পে পরবর্তীতে রাজ্য সরকার ২ লক্ষ টাকা পর্যন্ত অনুদান দেবে। এই প্রকল্পের মাধ্যমে মহিলারা স্বনির্ভর হতে পারবে। তবে পরিবারের একজন মাত্র মহিলা সদস্যই এই প্রকল্পে অর্থ পাবে। স্বামী সরকারি চাকুরে বা আয়করদাতা হলে এই প্রকল্পে অনুদান পাবে না মহিলারা। আর যেসব মহিলা আয়কর দেন বা সরকারি চাকুরিতা তারা এই প্রকল্পের সুবিধা নিতে পারবে না। প্রকল্পের জন্য মোট ব্যয় হচ্ছে সাড়ে সাত হাজার কোটি টাকা।

আরও পড়ুন- – RJD থেকে বহিষ্কৃত, ভোটমুখী বিহারে খেলা ঘুরিয়ে দিলেন তেজ প্রতাপ!

এদিকে বিহার ভোটের আগেই মোদির এই কল্পতরু দানছত্রকে ঘিরে আসরে নেমেছে বিরোধীদলগুলি। আরজেডি ও কংগ্রেসের অভিযোগ, বিধানসভা ভোটে নিশ্চিত হার বুঝতে পেরে মহিলা ভোটারদের কার্যত এই খেলায় নেমেছেন প্রধানমন্ত্রী।

কংগ্রেস সাংসদ প্রিয়াংকা গান্ধী বলেন, বিহারের মহিলারা ভালো করেই বুঝতে পারছে ভোটের আগে তাদের ঘুষ দেওয়া হচ্ছে। ভোটের পর কেউ আর এই টাকা পাবেন না।”

দেখুন আরও খবর-